ประกาศกระทรวงการคลังประกาศกระทรวงการคลังเรื่องการให้ใบอนุญาตประกอบการธนาคารพาณิชย์---------จากการที่คณะกรรมการองค์การเพื่อการปฏิรูประบบสถาบันการเงินพิจารณาแล้วเห็นว่าบริษัทเงินทุนที่ถูกสั่งระงับการดำเนินกิจการ จำนวน 56 แห่งไม่อาจแก้ไขหรือฟื้นฟูฐานะหรือการดำเนินงานได้เพื่อรองรับการแก้ไขปัญหาสถาบันการเงินที่ถูกสั่งระงับการดำเนินกิจการเป็นการถาวรดังกล่าวรวมทั้ง เพื่อเสริมสร้างระบบสถาบันการเงินให้มีความมั่นคงแข็งแรงจึงสมควรให้กระทรวงการคลังดำเนินการเพื่อจัดตั้งธนาคารพาณิชย์ขึ้น 1 แห่งมีกระทรวงการคลังเป็นผู้ถือหุ้นในระยะแรกในอัตราไม่น้อยกว่าร้อยละ 95ซึ่งนอกจากจะประกอบการธนาคารพาณิชย์แล้วยังมีวัตถุประสงค์ในการประมูลหรือการรับซื้อหรือรับโอนสินทรัพย์ของบริษัทเงินทุนที่ถูกสั่งระงับกรดำเนินกิจการจำนวน 56 แห่งข้างต้นอาศัยอำนาจตามความในมาตรา5 แห่งพระราชบัญญัติการธนาคารพาณิชย์ พ.ศ. 2505ซึ่งแก้ไขเพิ่มเติมโดยพระราชบัญญัติการธนาคารพาณิชย์ (ฉบับที่ 2) พ.ศ. 2522รัฐมนตรีว่าการกระทรวงการคลังกำหนดหลักเกณฑ์ วิธีการ และเงื่อนไข ดังต่อไปนี้ ข้อ 1ในประกาศนี้ธนาคารพาณิชย์ หมายความว่า ธนาคารพาณิชย์ที่จะได้รับใบอนุญาตตามประกาศนี้ ข้อ 2รัฐมนตรีว่าการกระทรวงการคลังให้ความเห็นชอบในการที่กระทรวงการคลังจะดำเนินการให้มีการจัดตั้งบริษัทมหาชนจำกัดขึ้น 1 บริษัทเพื่อขอรับใบอนุญาตประกอบการธนาคารพาณิชย์ ข้อ 3เมื่อได้จัดตั้งบริษัทมหาชนจำกัก ตามข้อ 2 แล้ว ให้บริษัทมหาชนจำกัดนั้นแจ้งการจดทะเบียนเพื่อขอรับใบอนุญาตประกอบการธนาคารพาณิชย์รวมทั้งมีวัตถุประสงค์ในการเข้าประมูลหรือรับซื้อหรือรับโอนสินทรัพย์ของบริษัทเงินทุน56 แห่งข้างต้นด้วย ข้อ 4เมื่อธนาคารพาณิชย์ได้ดำเนินการไประยะหนึ่งแล้ว กระทรวงการคลังสามารถจำหน่ายจ่ายโอนหุ้นที่กระทรวงการคลังถืออยู่ในกระทรวงพาณิชย์ให้กับผู้สนใจเข้าร่วมลงทุนในธนาคารพาณิชย์ได้ ข้อ 5การให้ใบอนุญาตมีเงื่อนไขตามที่รัฐมนตรีว่าการกระทรวงการคลังกำหนดดังนี้5.1 ผู้สนใจร่วมลงทุนในธนาคารพาณิชย์ ซึ่งจะถือหุ้นรวมกันตามนัยมาตรา 5 ทวิ แห่งพระราชบัญญัติการธนาคารพาณิชย์ พ.ศ.2505 แก้ไขเพิ่มเติมโดยพระราชกำหนดแก้ไขเพิ่มเติมพระราชบัญญัติการธนาคารพาณิชย์พ.ศ. 2505 พ.ศ. 2528 ตั้งแต่ร้อยละ 5ของทุนจดทะเบียนและชำระแล้วของธนาคารพาณิชย์จะต้องมีคุณสมบัติและไม่มีลักษณะต้องห้ามดังต่อไปนี้(1) ไม่เป็นหรือเคยเป็นบุคคลล้มละลาย(2) ไม่เป็นลูกหนี้ด้อยคุณภาพของสถาบันการเงิน(3) ไม่เคยมีประวัติเสียหายหรือดำเนินกิจการใดที่มีลักษณะอันเป็นการหลอกลวงหรือแสดงถึงการขาดความรับผิดชอบหรือความรอบคอบหรือสะท้อนถึงวิธีการทำธุรกิจที่ไม่เป็นธรรมหรือไม่น่าเชื่อถือทั้งนี้ สำหรับกรณีนิติบุคคลหากได้มีการแก้ไขการดำเนินกิจการหรือการทำธุรกิจดังกล่าวแล้วรัฐมนตรีว่าการกระทรวงการคลังอาจพิจารณาผ่อนผันคุณสมบัติหรือลักษณะต้องห้ามให้แก่นิติบุคคลรายใดรายหนึ่งก็ได้(4) มีฐานะทางการเงินมั่นคงและสามารถสนับสนุนแหล่งเงินทุนให้แก่ธนาคารพาณิชย์ได้กรณีผู้สนใจร่วมลงทุนเป็นนิติบุคคลจะต้องมีผลการดำเนินงานดี(5) ในกรณีผู้สนใจร่วมลงทุนเป็นสถาบันการเงินต่างชาติจะต้องเป็นสถาบันการเงินขนาดใหญ่ มีชื่อเสียงที่จดทะเบียนในประเทศที่มีมาตรฐานการกำกับควบคุมสถาบันการเงินเป็นอย่างดีและน่าเชื่อถือและต้องเป็นสถาบันการเงินที่มีอันดับความน่าเชื่อถือตามการจัดอันดับของสถาบันการจัดอันดับความน่าเชื่อถือชั้นนำอีกด้วยในกรณีที่มีเหตุผลสมควร เพื่อความมั่นคงของระบบสถาบันการเงินให้รัฐมนตรีว่าการกระทรวงการคลังมีอำนาจผ่อนผันคุณสมบัติหรือชลักาณะต้องห้ามตาม5.1 ให้แก่ผู้ร่วมลงทุนรายใดรายหนึ่ง5.2 การแต่งตั้งและการเปลี่ยนแปลงกรรมการหรือผู้บริหารตั้งแต่ระดับผู้จัดการลงมาสองระดับหรือผู้มีอำนาจในการจัดการต้องได้รับอนุญาตจากธนาคารแห่งประเทศไทยและผู้ที่จะดำรงตำแหน่งดังกล่าวต้องมีคุณสมบัติและไม่มีลักษณะต้องห้ามดังต่อไปนี้(1) มีความสามารถในการบริหาร โดยมีผลงานบริหารที่ดีในอดีตจนถึงปัจจุบัน(2) มีความซื่อสัตย์สุจริต(3) ไม่เคยมีประวัติเสียหายหรือดำเนินกิจการใดที่มีลักษณะอันเป็นการหลอกลวงหรือแสดงถึงการขาดความรับผิดชอบหรือความรอบคอบหรือสะท้อนถึงวิธีการทำธุรกิจที่ไม่เป็นธรรมหรือไม่น่าเชื่อถือ (4) ไม่เป็นหรือเคยเป็นบุคคลล้มลละลาย(5) ไม่เป็นลูกหนี้ด้อยคุณภาพของสถาบันการเงิน (6) ไม่เคยทำธุกิจหรือเกี่ยวข้องกับการทำธุรกิจที่ทำให้เกิดข้อสงสัยเกี่ยวกับความสามารถหรือความรอบคอบของบุคคลนั้นไม่ว่าในเรื่องของประเภทธุรกิจหรือในเรื่องของวิธีการดำเนินธุรกิจ(7) ไม่เคยได้รับโทษจำคุกโดยคำพิพากษาถึงที่สุดให้จำคุก เว้นแต่เป็นการกระทำความผิดที่ได้กระทำโดยประมาทหรือความผิดลหุโทษ ข้อ 6ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ 20 มกราคม พ.ศ. 2541 พิเชษฐ พันธุ์วิชาติกุลรัฐมนตรีช่วยว่าการฯ รักษาราชการแทนรัฐมนตรีว่าการกระทรวงการคลัง